CELEX: 22013D0485
Language: bg
Date: 2013-07-30 00:00:00
Title: 2013/485/ЕС: Решение № 3/2013 на Комитета на посланиците АКТБ—ЕС от 30 юли 2013 година за назначаване на членове на изпълнителния съвет на Центъра за развитие на предприятията (ЦРП)

5.10.2013   
            
            
               BG
            
            
               Официален вестник на Европейския съюз
            
            
               L 263/18
            
         РЕШЕНИЕ № 3/2013 НА КОМИТЕТА НА ПОСЛАНИЦИТЕ АКТБ—ЕС
   от 30 юли 2013 година
   за назначаване на членове на изпълнителния съвет на Центъра за развитие на предприятията (ЦРП)
   (2013/485/ЕС)
   КОМИТЕТЪТ НА ПОСЛАНИЦИТЕ АКТБ—ЕС,
   като взе предвид Споразумението за партньорство между членовете на групата държави от Африка, Карибите и Тихоокеанския басейн (АКТБ), от една страна, и Европейската общност и нейните държави членки, от друга страна, подписано в Котону на 23 юни 2000 г. (1) и изменено за първи път в Люксембург на 25 юни 2005 г. (2) и за втори път в Уагадугу на 22 юни 2010 г. (3), и по-специално член 2, параграф 6 от приложение III към него,
   като взе предвид Решение № 8/2005 на Комитета на посланиците АКТБ—ЕО от 20 юли 2005 г. относно устава и процедурния правилник на Центъра за развитие на предприятията (ЦРП) (4), и по-специално член 9, параграф 1 от него,
   като има предвид, че:
   
               1.
            
            
               Член 9 от устава и процедурния правилник на Центъра за развитие на предприятията (ЦРП), приет с Решение № 8/2005 на Комитета на посланиците АКТБ-ЕО, постановява, че на Комитета на посланиците се възлага да назначава членовете на изпълнителния съвет за срок от максимум 5 години.
            
         
               2.
            
            
               Мандатът на настоящите членове на изпълнителния съвет на Центъра за развитие на предприятията, изменен с Решение № 1/2013 на Комитета на посланиците АКТБ-ЕС (5), изтича на 6 септември 2013 г.
            
         
               3.
            
            
               Необходимо е да се осигури стабилност и приемственост на ЦРП, като се има предвид, че той се управлява от изпълняващ длъжността директор,
            
         РЕШИ:
   Член 1
   Без да се засягат по-нататъшните решения, които комитетът би могъл да приеме в рамките на своите правомощия, мандатът на тримата членове от страна на ЕС на изпълнителния съвет на Центъра за развитие на предприятията се удължава с шест месеца и трима нови членове от страна на АКТБ се назначават за срок от пет години.
   Съставът на изпълнителния съвет на ЦРП е следният:
   
               —
            
            
               г-н Adebayo AKINDEINDE
            
         
               —
            
            
               г-н Giovannangelo MONTECCHI PALAZZI
            
         
               —
            
            
               г-жа Vera VENCLIKOVA,
            
         чийто мандат изтича на 6 март 2014 г., и
   
               —
            
            
               г-н John Atkins ARUHURI
            
         
               —
            
            
               г-жа Maria MACHAILO-ELLIS
            
         
               —
            
            
               г-н Félix MOUKO,
            
         чийто мандат изтича на 6 септември 2018 г.
   Член 2
   Настоящото решение влиза в сила на 7 септември 2013 г. То може да бъде преразгледано по всяко време в зависимост от положението на центъра.
   
      Съставено в Брюксел на 30 юли 2013 година.
      
         
            За Комитета на посланиците АКТБ—ЕС
         
         
            Председател
         
         S. O. OUTLULE
      
   
   
      (1)  ОВ L 317, 15.12.2000 г., стр. 3.
   
      (2)  Споразумение за изменение на Споразумението за партньорство между държавите от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. (ОВ L 209, 11.8.2005 г., стр. 27).
   
      (3)  Споразумение за второ изменение на Споразумението за партньорство между членовете на групата държави от Африка, Карибите и Тихоокеанския басейн, от една страна, и Европейската общност и нейните държави членки, от друга страна, подписано в Котону на 23 юни 2000 г. и изменено за първи път в Люксембург на 25 юни 2005 г. (ОВ L 287, 4.11.2010 г., стр. 3).
   
      (4)  ОВ L 66, 8.3.2006 г., стр. 16.
   
      (5)  ОВ L 84, 23.3.2013 г., стр. 28.